დამტკიცებულია საქართველოს საკონსტიტუციო სასამართლოს პლენუმის 2019 წლის 17 დეკემბრის №119/1 დადგენილებით

სარჩელის რეგისტრაციის №\_\_\_\_\_\_\_\_\_\_\_\_\_\_\_\_ მიღების თარიღი: \_\_\_\_\_\_\_\_\_/\_\_\_\_\_\_\_\_\_\_/\_\_\_\_\_\_\_\_\_\_\_\_



კონსტიტუციური სარჩელის სასარჩელო სააპლიკაციო ფორმა

საქართველოს კონსტიტუციის მეორე თავით აღიარებულ ადამიანის ძირითად უფლებებთან და თავისუფლებებთან მიმართებით საქართველოს ნორმატიული აქტის შესაბამისობის შესახებ (საქართველოს კონსტიტუციის მე-60 მუხლის მე-4 პუნქტის „ა“ ქვეპუნქტი და „საქართველოს საკონსტიტუციო სასამართლო შესახებ“ საქართველოს ორგანული კანონის მე-19 მუხლის პირველი პუნქტის „ე“ ქვეპუნქტი).

ფორმის შევსების დეტალური ინსტრუქცია და რჩევები შეგიძლიათ იხილოთ საქართველოს საკონსტიტუციო სასამართლოს ვებგვერდზე [www.constcourt.ge](http://www.constcourt.ge). სარჩელის ფორმის თაობაზე, კითხვების ან/და რეკომენდაციების არსებობის შემთხვევაში, გთხოვთ, დაგვიკავშირდეთ <https://www.constcourt.ge/ka/contact>.

**I   
ფორმალური ნაწილი**

1. მოსარჩელე/მოსარჩელეები *შენიშვნა [[1]](#footnote-1)*

|  |  |  |  |  |
| --- | --- | --- | --- | --- |
| 1. ა(ა)იპ „უფლებათა დაცვის საერთაშორისო ცენტრი“ | |  | |  |
| სახელი, გვარი/დასახელება | | პირადი/ საიდენტიფიკაციო № | | ტელეფონის ნომერი |
|  |  | |  | |
| ელექტრონული ფოსტა | მოქალაქეობა, რეგისტრაციის ადგილი | | მისამართი | |

2. მოსარჩელის წარმომადგენელი/წარმომადგენლები *შენიშვნა [[2]](#footnote-2)*

|  |  |  |  |
| --- | --- | --- | --- |
|  | |  |  |
| სახელი გვარი/დასახელება | | პირადი/საიდენტიფიკაციო № | ტელეფონის ნომერი |
|  |  | | |
| ელექტრონული ფოსტა | მისამართი | | |

3. სადავო სამართლებრივი აქტ(ებ)ი. *შენიშვნა[[3]](#footnote-3)*

|  |  |
| --- | --- |
| აქტის დასახელება | 1. **„საქართელოს მთავრობის N33 დადგენილება“.** |
| მიღების თარიღი | 1. **24/01/2023** |
| მოპასუხის დასახელება | 1. **საქართველოს მთავრობა** |
| მოპასუხის მისამართი | 1. **საქართველო, ქ. თბილისი, სოლოლაკი, ინგოროყვას ქ. N7** |

4. მიუთითეთ სადავო ნორმა/ნორმებ. აგრეთვე, მათ გასწვრივ კონსტიტუციური დებულება/დებულებები, რომლებთან მიმართებითაც ითხოვთ სადავო ნორმის არაკონსტიტუციურად ცნობას. *შენიშვნა [[4]](#footnote-4)*

|  |  |
| --- | --- |
| სადავო ნორმატიული აქტი (ნორმა) | საქართველოს კონსტიტუციის დებულება |

|  |  |
| --- | --- |
| 1. **„ორსულობისა და მშობიარობის გამო ანაზღაურებადი შვებულებისა და ბავშვის მოვლის გამო ანაზღაურებადი შვებულების, აგრეთვე ახალშობილის შვილად აყვანის გამო ანაზღაურებადი შვებულების პერიოდზე გასაცემი ფულადი დახმარების ოდენობის განსაზღვრისა და გასატარებელ ზოგიერთ ღონისძიებათა შესახებ“ საქართველოს მთავრობის 24/01/2023წ. N33 დადგენილების 1-ელი მუხლი.** | **საქართველოს კონსტიტუციის 11-ე მუხლის 1-ელი პუნქტი: „ ყველა ადამიანი სამართლის წინაშე თანასწორია. აკრძალულია დისკრიმინაცია რასის, კანის ფერის, სქესის, წარმოშობის, ეთნიკური კუთვნილების, ენის, რელიგიის, პოლიტიკური ან სხვა შეხედულებების, სოციალური კუთვნილების, ქონებრივი ან წოდებრივი მდგომარეობის, საცხოვრებელი ადგილის ან სხვა ნიშნის მიხედვით.“**  **საქართველოს კონსტიტუციის მე-5 მუხლის მე-2 პუნქტი: „სახელმწიფო ზრუნავს საზოგადოებაში სოციალური სამართლიანობის, სოციალური თანასწორობისა და სოციალური სოლიდარობის პრინციპების განმტკიცებაზე.** |
|  |  |
|  |  |
|  |  |
|  |  |
|  |  |
|  |  |

5. მიუთითეთ საქართველოს კონსტიტუციისა და კანონმდებლობის ნორმები, რომლებიც უფლებას განიჭებთ, მიმართოთ საქართველოს საკონსტიტუციო სასამართლოს.

|  |
| --- |
| **საქართველოს კონსტიტუციის მე-60 მუხლის მეოთხე პუნქტის „ა“ ქვეპუნქტი, „საქართველოს საკონსტიტუციო სასამართლოს შესახებ” საქართველოს ორგანული კანონის მე-19 მუხლის პირველი პუნქტის „ე“ ქვეპუნქტი, 31-ე მუხლი, 311 და 39-ე მუხლის 1-ელი პუნქტის „ა“ ქვეპუნქტი.** |

**II  
კონსტიტუციური სარჩელის საფუძვლიანობა, მოთხოვნის არსი და დასაბუთება**

1. განმარტებები კონსტიტუციური სარჩელის არსებითად განსახილველად მიღებასთან დაკავშირებით. *შენიშვნა[[5]](#footnote-5)*

|  |
| --- |
| **არ არსებობს „საქართველოს საკონსტიტუციო სასამართლოს შესახებ“ საქართველოს ორგანული კანონის 313 მუხლით გათვალისწინებული კონსტიტუციური სარჩელის არსებითად განსახილველად არმიღების საფუძვლები, კერძოდ:**  **ა) თავისი ფორმითა და შინაარსით სარჩელი შეესაბამება „საკონსტიტუციო სასამართლოს შესახებ“ საქართველოს ორგანული კანონის 311 მუხლით დადგენილ მოთხოვნებს;**  **ბ) სარჩელი შეტანილია უფლებამოსილი პირის მიერ;**  **გ) სარჩელში მითითებული სადავო საკითხი საქართველოს კონსტიტუციის მე-2 თავთან მიმართებით არის სასამართლოს განსჯადი;**  **დ) სარჩელში მითითებულ საკითხზე სასამართლოს არ უმსჯელია;**  **ე) კანონმდებლობა კონკრეტულ შემთხვევაში არ ითვალისწინებს ხანდაზმულობის ვადას სარჩელის წარსადგენად;**  **ვ) სადავო აქტი საკანონმდებლო აქტია და მის კონსტიტუციურობაზე სრულფასოვანი მსჯელობა შესაძლებელია ნორმატიული აქტების იერარქიაში მასზე მაღლა მდგომი იმ ნორმატიული აქტის კონსტიტუციურობაზე მსჯელობის გარეშე, რომელიც კონსტიტუციური სარჩელით გასაჩივრებული არ არის.** |

1. კონსტიტუციური სარჩელის არსი და დასაბუთება *შენიშვნა[[6]](#footnote-6)*

|  |
| --- |
| დავის საგანს წარმოადგენს საქართველოს მთავრობის დადგენილება N33-ის 1-ელი მუხლის შინაარსის კონსტიტუციურობა საქართველოს კონსტიტუციის მე-5 მუხლის მე-2 პუნქტთან და საქართველოს კონსტიტუციის მე-11 მუხლის 1-ელ პუნქტთან მიმართებით, **კერძოდ:**  **არაკონსტიტუციურად იქნეს ცნობილი საქართველოს მთავრობის N33 დადგენილების 1-ელი მუხლის ნორმატიული შინაარსი, რომელიც ორსულობისა და მშობიარობის გამო ანაზღაურებადი შვებულებისა და ბავშვის მოვლის გამო ანაზღაურებადი შვებულების, აგრეთვე, ახალშობილის შვილად აყვანის გამო ანაზღაურებადი შვებულების პერიოდზე გასაცემი ფულადი დახმარების ოდენობას განსაზღვრავს არაუმეტეს - 2 000 ლარით და დაევალოს საქართველოს მთავრობას აღნიშნულ მუხლში შეიტანოს იმდაგვარი ცვლილება, რომლის მიხედვითაც საშვებულებო ანაზღაურება ყოველვიურად გაიცემა შვებულების მთელ პერიოდზე დასაქმებულის შრომის ანაზღაურების გათვალისწინებით.**  სოციალური თანასწორობა და სამართლიანობის უფლება ადამიანის ფუნდამენტური უფლებებია, რომლებიც დემოკრატიულ და სამართლებრივ სახელმწიფოში წარმოადგენს საზოგადოებრივი მოწყობის საფუძველს. ამ უფლებების დაცვა და უზრუნველყოფა სახელმწიფოს ძირითადი პასუხისმგებლობაა და მათ დარღვევაზე პასუხისმგებლობა, პირველ რიგში, სწორედ სახელმწიფოს ეკისრება.  სახელმწიფოს კონსტიტუციური და საერთაშორისო ვალდებულებაა უზრუნველყოს სოციალური სამართლიანობა, თანასწორობა და სოლიდარობა, რაც მოითხოვს, რომ ყველა მოქალაქეს, განურჩევლად დასაქმების სექტორისა, ჰქონდეს თანაბარი წვდომა ფუნდამენტურ სოციალურ გარანტიებზე, მათ შორის, შვებულების ანაზღაურების უფლებაზე შვილის გაჩენის შემთხვევაში.  მნიშვნელოვანია რომ ერთი და იმავე ვითარებაში მყოფი ადამიანები თანაბარ მდგომარეობაში იყვნენ, ჰქონდეთ თანაბარი წვდომა განათლებაზე, ჯანდაცვაზე, დასაქმებაზე და სოციალურ დაცვაზე, არ ექმნებოდეთ სისტემური დაბრკოლებები ან დისკრიმინაცია რომელიმე სოციალურ ჯგუფში ყოფნის გამო. სოციალური თანასწორობა არ ნიშნავს იმავეს მიცემას ყველასთვის არამედ, საჭიროების შემთხვევაში, მეტი რესურსის გამოყოფას იმ ადამიანებისთვის, რომლებიც სტრუქტურული არათანასწორობის გამო მეტად არიან ზიანის/საფრთხის ქვეშ. სახელმწიფოს მხრიდან განსაკუთრებული ყურადღება უნდა გამახვილდეს სოციალური ბალანსის დაცვაზე, რომელიც გულისხმობს რესურსების სამართლიან გადანაწილებას; სოციალური სერვისების თანაბარ ხელმისაწვდომობას; ყველაზე მოწყვლადი ჯგუფების მხარდაჭერას.  გასაჩივრებული ნორმა ხელს უწყობს უთანასწორობის გაზრდას, მაშინ, როდესაც სახელმწიფოს ვალდებულებაა უზრუნველყოს თანასწორობის პრინციპის დაცვა საკანონმდებლო, ადმინისტრაციული და პრაქტიკული ზომების მიღებით; თავად არ დაარღვიოს სოციალური სამართლიანობის პრინციპი (მაგ., არასამართლიანი ბიუჯეტური განაწილება, დისკრიმინაციული კანონები), შეიმუშაოს და განახორციელოს სოციალური პოლიტიკა, რომელიც მიზნად ისახავს მოწყვლადი ჯგუფების მხარდაჭერას; გააძლიეროს სოციალური დაცვის სისტემები (პენსიები, სოციალური დახმარებები, ხელმისაწვდომი ჯანდაცვა, განათლება), გაითვალისწინოს პრინციპი პოზიტიური დისკრიმინაციის, ანუ - საჭიროების შემთხვევაში განსაკუთრებული მხარდაჭერის გაწევა იმ ჯგუფებისთვის, რომლებიც ისტორიულად ან სისტემურად იყვნენ გარიყულნი.  ქალის რეპროდუქციული ფუნქციის გათვალისწინება შრომით ურთიერთობებში აუცილებელია იმისთვის, რომ ქალს შეეძლოს დაბალანსებული ცხოვრება ოჯახსა და კარიერას შორის. არანაზღაურებადი ან მინიმალურად ანაზღაურებადი შვებულება ქალებს აიძულებს არჩევანი გააკეთონ სამუშაოსა და ოჯახს შორის, რაც სისტემური უთანასწორობის მაგალითია. მშობიარობის შემდგომ ანაზღაურების უქონლობა ან სიმცირე, ხშირად დაზიანებით მოქმედებს სოციალურად დაუცველ ჯგუფებზე, მათ შორის მარტოხელა დედებზე, ახალგაზრდა ქალებზე, და დასაქმებულებზე დაბალი შემოსავლით.  საქართველოს კონსტიტუციის 11-ე მუხლის თანახმად, „ყველა ადამიანი კანონის წინაშე თანასწორია“ და „აკრძალულია ნებისმიერი სახის დისკრიმინაცია“. ამავე დროს, კონსტიტუციის პრეამბულა და სოციალური სახელმწიფოს პრინციპები (მუხლი 5) სახელმწიფოს ავალდებულებს იზრუნოს მოქალაქეთა კეთილდღეობასა და თანასწორ სოციალურ პირობებზე.  ამ კონტექსტში, სახელმწიფოს მიერ საჯარო სექტორში დასაქმებულ ქალთათვის უფრო მაღალი ანაზღაურების გარანტირება, ვიდრე კერძო სექტორში დასაქმებულთათვის, ქმნის არათანაბარ და დისკრიმინაციულ პრაქტიკას.  მსგავსი მიდგომა ეწინააღმდეგება სოციალური სოლიდარობის პრინციპს, რომლის თანახმად, სოციალური მხარდაჭერა არ უნდა განსხვავდებოდეს დასაქმების სექტორის მიხედვით, მით უფრო მაშინ, როცა საუბარია მშობიარობასა და ბავშვის მოვლაზე, რაც საზოგადოებისთვის განსაკუთრებით მნიშვნელოვანია.  დეკრეტული შვებულების ანაზღაურების სისტემაში არსებული ეს უთანასწორობა არღვევს ქალების უფლებას თანასწორზე ხელმისაწვდომობაზე სოციალურ დაცვასთან მიმართებით და აძლიერებს სოციალურ უთანასწორობას, მაშინ, როდესაც სახელმწიფო ვალდებულია გაატაროს აქტიური ზომები, მათ შორის რეგულაციების გზით, უზრუნველყოს თანაბარი პირობები ყველა მშობლისთვის, რაც არა მხოლოდ ქალთა შრომითი უფლებების დაცვას, არამედ დემოგრაფიული და სოციალური პოლიტიკის გონივრულ წარმართვასაც ემსახურება.  სოციალური სახელმწიფოს კონსტიტუციური ფუნქცია მოითხოვს, რომ მსგავს სიტუაციებში სწორედ სახელმწიფომ განახორციელოს რეგულაცია თანასწორობის, სამართლიანობისა და სოლიდარობის პრინციპების უზრუნველსაყოფად.  სოციალური უთანასწორობა, მით უფრო, მკაფიოა იმ ფონზე, როდესაც კანონმდებლობით განსაზღვრულია იმგვარი ჩანაწერი, რომელიც ზრდის მოქალაქეთა შორის უფლებრივ დისბალანსს.  ამ ყველაფრის კარგი მაგალითია „საჯარო სამსახურის შესახებ კანონის“ 64-ე მუხლი, რომელიც საჯარო სექტორში დასაქმებულ პირებს აყენებს, კერძო სექტორში დასაქმებულ პირებთან შედარებით პრივილეგირებულ მდგომარეობაში. დასახელებული მუხლის მე-2 ნაწილი ითვალისწინებს ანაზღაურებად შვებულებას 183-200 დღის ოდენობით და მოხელეს სრულად უნაზღაურებს აღნიშნულ პერიოდში თანამდებობრივ სარგოს, მაშინ როდესაც კერძო სექტორში დასაქმებულ პირთა მიმართ სახელწიფოს ვალდებულება შემოიფარგლება მხოლოდ ზემოთ გასაჩივრებული N33 დადგენილებით გასაზღვრული - 2 000 ლარით.  მოცემული დადგენილების სდაო ნორმით სახელმწიფო ერთგვარად ამცირებს საკუთარ პასუხისმგებლობას და კერძო სექტორში დასაქმებული პირების სოციალური უფლებების დაცვის დელეგირებას უთმობს კერძო სექტორს, რომელიც თავისმხრივ გამოირჩევა, გარკვეულწილად არასტაბილური დამოკიდებულებით მსგავსი უფლებების დაცვის მიმართ.  უდავოა, რომ არსებული მოწესრიგება არათანაბარ/უთანასწორო მდგომარეობაში აყენებს ,,კერძო სექტორში დასაქმებულ ქალებს, საჯარო სექტორში დასაქმებულ ქალებთან შედარებით“.  დედობის და მშობლის შვებულების მიზანია - ქალმა განურჩევლად მისი დასაქმების სექტორისა შეძლოს საკუთარი თავისთვის და ახალშობილისთვის ჯანმრთელობის და ცხოვრების ადეკვატური სტანდარტის შენარჩუნება. საქართველოს კონსტიტუციის მე-14 მუხლის თანახმად, ყველა ადამიანი დაბადებით თავისუფალია და კანონის წინაშე თანასწორია.  ,,ქალთა მიმართ დისკრიმინაციის ყველა ფორმის აღმოფხვრის შესახებ“ კონვენციის (რომელსაც საქართველო შეუერთდა საქართველოს პარლამენტის 1994 წლის 22 სექტემბრის №651 დადგენილებით) მე-11 მუხლის მიხედვით - მონაწილე სახელმწიფოები იღებენ ყველა საჭირო ზომას დასაქმების სფეროში ქალთა მიმართ დისკრიმინაციის აღმოსაფხვრელად.  ამასთან, ევროპის მართლმსაჯულების სასამართლოს პრაქტიკის თანახმად, ,,ორსული ქალის მიმართ დისკრიმინაციის დასადგენად, შესადარებელი პირის არსებობა აუცილებელი არ არის“ (იხ.:CJEU, Elisabeth Johanna Pacifica Dekker v Stichting Vormingscentrum voor Jong Volwassenen (VJV Centrum) Plus, C-177/88, 1990; Webb v EMO Air Cargo, C-32/93, 1994).  აღნიშნულის არსი მდგომარეობს იმაში, რომ ,,ორსულობა თავისთავად განსხვავებული/ უნიკალური მდგომარეობაა და მისი თანასწორი/შესადარებელი სუბიექტი ან არაორსული ქალი ვერ იქნება.  განსხვავებული მოპყრობა ორსულების მიმართ შრომით ურთიერთობაში ითვლება დისკრიმინაციად, რადგან მას გავლენა, მხოლოდ ქალებზე შეუძლია მოახდინოს.  შრომის საერთაშორისო ორგანიზაცია დედობის დაცვის კონვენციაში 2000 (C183) ხაზს უსვამს, რომ განსაკუთრებით მნიშვნელოვანია, ქალებს მიეცეთ საშუალება, განახორციელონ თავისი ერთ-ერთი ფუნქცია, დედობა, საზოგადოებისგან მარგინალიზაციის გარეშე.  ადამიანის უფლებათა და ძირითად თავისუფლებათა დაცვის კონვენცია, რომლის ხელმომწერიც არის საქართველო, მკაცრად განსაზღვრავს გაცხადებული უფლებებითა და თავისუფლებებით სარგებლობის უზრუნველყოფის მნიშვნელობას. კონვენციის მე-14 მუხლის თანახმად დაუშვებელია დისკრიმინაცია სოციალური წარმოშობის, პოლიტიკური ნიშნით, ასევე მოცემული მუხლი უზრუნველყოფს/განამტკიცებს დიფერენციაციის აკრძალვას საჯარო/კერძო სექტორში დასაქმებულ პირებთან მიმართებით. აღნიშნულს იზიარებს ადამიანის უფლებათა და ძირითად თავისუფლებათა დაცვის კონვენციის N12 დამატებითი ოქმი, რომლის 1-ლი მუხლის მე-2 ნაწილი განსაკუთრებულ ყურადღებას ამახვილებს საჯარო ხელისუფლების როლზე და აკისრებს მას დამატებით პასუხისმგებლობას სოციალური, სქესობრივი, თანამდებობრივი დისკრიმინაციის აღმოფხვრის კუთხით.  საქართველოს უზენაესი სასამართლოს (საქმეზე Nას-1043-2023) განმარტებით შვებულების გამოყენების შესახებ საკანონმდებლო მოწესრიგება უნდა შეესაბამებოდეს საერთაშორისო ნორმებსა და საუკეთესო პრაქტიკას. საქართველომ აიღო ვალდებულება (27.06.2014წ. ასოცირების შესახებ შეთანხმებით, ერთი მხრივ, საქართველოსა და, მეორე მხრივ, ევროკავშირსა და ევროპის ატომური ენერგიის გაერთიანებას და მათ წევრ სახელმწიფოებს შორის) მათ შორის შვებულების სარგებლობის და ანაზღაურების ნორმების ევროპული კავშირის დირექტივებთან შესაბამისობის უზრუნველყოფასთან დაკავშირებით.  საკასაციო სასამართლო, ზემოაღნიშნულ საქმეზე განმარტა, რომ **,,ქალის სოციალური ფუნქციის მნიშვნელობიდან გამომდინარე, ასევე დედათა და ბავშვთა ინტერესების გათვალისწინებით, ქალთა უფლებების დაცვის მიმართ განსაკუთრებული საზოგადოებრივი ინტერესი განაპირობებს შრომითსამართლებრივი ურთიერთობებისათვის სპეციალური რეგულაციების ასახვას როგორც საერთაშორისო აქტებში, ასევე- საქართველოს კანონმდებლობაში.**  აღნიშნული რეგულაციებით ქალებისთვის გათვალისწინებულია შეღავათები ორსულობის, მშობიარობისა და ბავშვის მოვლის პერიოდში, რაც გარანტირებულს უნდა ხდიდეს ქალის უზრუნველყოფას სათანადო სამუშაო პირობებით, ისევე როგორც ზღუდავს ქალის სამუშაოდან გათავისუფლების შესაძლებლობას ორსულობის, მშობიარობისა და ბავშვის მოვლის გამო შვებულების პერიოდში (სუსგ Nას-1189-1131-2014, 03.04.2015წ.).  საქართველოს კონსტიტუციის მე-4 მუხლის მე-5 ნაწილით გაცხადებულია, რომ საქართველოს კანონმდებლობა შეესაბამება საერთაშორისო სამართლის საყოველთაოდ აღიარებულ პრინციპებსა და ნორმებს.  საქართველოს საკონსტიტუციო სასამართლომ (იხ.26.12.2007წ. გადაწყვეტილება, საქმე №1/3/407) განმარტებით - პირადი ცხოვრება არის ინდივიდის ცხოვრება და განვითარების პირადი სფერო. უფლება პირად ცხოვრებაზე არის ინდივიდის შესაძლებლობა, თავისი შეხედულებების შესაბამისად, დამოუკიდებლად შექმნას და განავითაროს თავისი პირადი ცხოვრება, ასევე იყოს დაცული მის პირად სფეროში როგორც სახელმწიფოსგან, ისე ნებისმიერი პირის ჩარევისგან. სახელმწიფომ უფლებების დაცვისა და უზრუნველყოფისას უნდა შეძლოს კერძო და საჯარო ინტერესების გონივრული დაბალანსება, მხოლოდ ასეა შესაძლებელი, როგორც უფლებით სარგებლობის, ისე კონკრეტული საჯარო მიზნების მიღწევა.  „ევროპის სოციალური ქარტია“ (საქართველოში ძალაშია 01.10.2005წ.-დან) აღიარებს დასაქმებულის დაცვის იმ მინიმალურ სტანდარტს, რომელიც საყოველთაოდ აღიარებული ადამიანის ძირითადი უფლებებიდან გამომდინარეობს და შეეხება ისეთ ფუნდამენტურ ღირებულებებს, როგორიცაა, შრომის უფლება, რომელიც მოიცავს შრომის თავისუფლებას, უფლებას შრომის სამართლიან პირობებზე, უფლებას შვებულებაზე და სხვა.  „ყოველწლიური ფასიანი შვებულების შესახებ“ კონვენციის (ILO N52 კონვენცია (შემდეგში კონვენცია)) (რატიფიცირებულია საქართველოს პარლამენტის 22.02.1995 დადგენილებით, ძალაშია 22.06.1997წ.-დან) დებულებების თანახმად, ყოველ პირს აქვს უფლება, ისარგებლოს ყოველწლიური ფასიანი შვებულებით.  აღნიშნული კონვენციის მე-4 მუხლის მიხედვით კი ნებისმიერი შეთანხმება, რომელიც გამორიცხავს ყოველწლიური ფასიანი შვებულების უფლებას ან არ იძლევა ასეთი შვებულების უფლებას, მიიჩნევა ბათილად.  ევროპული სასამართლოს (ECJ - European Court of Justice) 21.06.2012 გადაწყვეტილებით განიმარტა, რომ ყოველწლიური ანაზღაურებადი შვებულების უფლება არის დასაქმებულისათვის მინიჭებული განსაკუთრებული მნიშვნელობის უფლება, რომელსაც ევროპული კავშირის სოციალური სამართალი უზრუნველყოფს გამონაკლისების დაუშვებლად (Case C-78/11 Judgement of the Court, 21.06.2012).  უფლებათა დაცვის საერთაშორისო ცენტრმა დადგენილებაში ცვლილების შეტანის ინიციატივით მიმართა საქართველოს მთავრობას, რომელმაც მართალია დაადასტურა ცვლილების აუცილებლობა, თუმცა კონკრეტული დროის განსაზღვრის გარეშე. |

**III  
შუამდგომლობები** *შენიშვნა* [[7]](#footnote-7)

1. შუამდგომლობა მოწმის, ექსპერტის ან/და სპეციალისტის მოწვევის თაობაზე

|  |
| --- |
| გთხოვთ სპეციალისტის სახით მოიწვიოთ: შრომის საერთაშორისო ორგანიზაცია - ცენტრალური აზიისა და ევროპის რეგიონალური ოფისი (მისამართი: Mozsár utca 14. Budapest Hungary 1066). სოციალურ უფლებათა ევროპული კომიტეტი ( მისამართი: 1, quai Jacoutot F – 67075 Strasbourg Cedex, France) გაეროს ქალთა ორგანიზაცია (მისამართი: საქართველო, ქ. თბილისი, კავსაძის ქუჩა N3) ევროსაბჭოს წარმომადგენლობა საქართველოში (მისამართი:საქართველო, ქ. თბილისი ი. ჭავჭავაძის გამზირი N64ბ, 0179 ევროკავშირის წარმომადგენლობა საქართველოში (მისამართი: საქართველო, ქ. თბილისი ი. ჭავჭავაძის გამზირი N64ბ, 0179 |

2. შუამდგომლობა სადავო ნორმის მოქმედების შეჩერების თაობაზე

|  |
| --- |
| არა |

3. შუამდგომლობა პერსონალურ მონაცემთა დაფარვის თაობაზე

|  |
| --- |
| არა |

4. შუამდგომლობა/მოთხოვნა საქმის ზეპირი მოსმენის გარეშე განხილვის შესახებ

|  |
| --- |
| არა |

5. სხვა შუამდგომლობები

|  |
| --- |
| არა |

**IV  
თანდართული დოკუმენტები**

1. „საქართველოს საკონსტიტუციო სასამართლოს შესახებ“ საქართველოს ორგანული კანონით გათვალისწინებული სავალდებულო დანართები

|  |  |
| --- | --- |
| სადავო ნორმატიული აქტის ტექსტი |  |
| ბაჟის გადახდის დამადასტურებელი დოკუმენტი |  |
| წარმომადგენლობითი უფლებამოსილების დამადასტურებელი დოკუმენტი |  |
| კონსტიტუციური სარჩელის ელექტრონული ვერსია |  |
| მოსარჩელის საიდენტიფიკაციო დოკუმენტის ასლი |  |

2. სხვა დანართები *შენიშვნა* [[8]](#footnote-8)

|  |
| --- |
| 1. მიმართვები დადგენილებაში ცვლილების შეტანის თაობაზე და პასუხები; 2. ამონაწერი რეესტრიდან |

„საქართველოს საკონსტიტუციო სასამართლოს შესახებ“ საქართველოს ორგანული კანონის 273 მუხლის მე-3 პუნქტის თანახმად, „საკონსტიტუციო სამართალწარმოების მონაწილეები ვალდებული არიან, კეთილსინდისიერად გამოიყენონ თავიანთი უფლებები. საკონსტიტუციო სასამართლოსათვის წინასწარი შეცნობით ყალბი ცნობების მიწოდება იწვევს კანონით გათვალისწინებულ პასუხისმგებლობას“.

|  |  |  |
| --- | --- | --- |
| ხელმოწერის ავტორი/ავტორები | თარიღი | ხელმოწერა |
| 1. უფლებათა დაცვის საერთაშორისო ცენტრის აღმასრულებელი დირექტორი სერგო მახარაძე | 1. 09.06.2025წ. |  |

1. თუ მოსარჩელეთა რაოდენობა არის ორი ან ორზე მეტი, თითოეული მოსარჩელის მონაცემები შეიყვანეთ თანმიმდევრულად და გამოიყენეთ ნუმერაცია. სარჩელიდან ცხადად უნდა ირკვეოდეს, რომელ მოსარჩელეს უკავშირდება ამ ველში შეყვანილი მონაცემი. თუ მოსარჩელე ერთდროულად არის რამდენიმე ქვეყნის მოქალაქე, მიუთითეთ შესაბამისი სახელმწიფოები. [↑](#footnote-ref-1)
2. კონსტიტუციურ სარჩელს უნდა ერთვოდეს წარმომადგენლობითი უფლებამოსილების დამადასტურებელი დოკუმენტი. თუ წარმომადგენლების რაოდენობა არის ორი ან ორზე მეტი, იმოქმედეთ N1 შენიშვნის შესაბამისად. [↑](#footnote-ref-2)
3. მიუთითეთ ნორმატიული აქტის დასახელება, რომელიც შეიცავს, ადგენს სადავო ნორმებს. მიუთითეთ, ამ ნორმატიული აქტის მიმღების/გამომცემის დასახელება და მიღების/გამოცემის თარიღი. რამდენიმე ნორმატიული აქტის დამატების შემთხვევაში, გამოიყენეთ ნუმერაცია. [↑](#footnote-ref-3)
4. გთხოვთ ჩამოაყალიბოთ სასარჩელო მოთხოვნის ფორმალური მხარე. კერძოდ, რომელ სადავო ნორმას კონსტიტუციის რომელ მუხლთან, პუნქტთან, ქვეპუნქტთან ან/და წინადადებასთან ხდით სადავოდ. მიუთითეთ, კონკრეტული სადავო ნორმა (ნორმატიული აქტის სადავო შინაარსობრივი ნაწილის იდენტიფიკაციის საშუალებები მაგ. მუხლი, პუნქტი/ნაწილი, ქვეპუნქტი, წინადადება და ა.შ) და მის გასწვრივ საქართველოს კონსტიტუციის ის დებულება, რომლის მიმართაც მოითხოვთ აღნიშნული სადავო ნორმის არაკონსტიტუციურად ცნობას. თუ სასარჩელო მოთხოვნის მოცულობიდან გამომდინარე ფორმაში მოცემული სივრცე არ იქნება საკმარისი, ფორმა იძლევა ველების დამატების შესაძლებლობას. თუ ტექნიკურად ვერ ახერხებთ ახალი ველების დამატებას, ბოლო ველში შეგიძლიათ მიუთითოთ ერთზე მეტი სადავო ნორმა და კონსტიტუციის დებულება. ასეთ შემთხვევაში გთხოვთ, გამოიყენეთ ნუმერაცია იმგვარად, რომ შესაძლებელი იყოს სასარჩელო მოთხოვნის ცხადად იდენტიფიცირება. [↑](#footnote-ref-4)
5. დაასაბუთეთ, რომ მოსარჩელე/მოსარჩელეები არიან უფლებამოსილი სუბიექტები მიმართონ საკონსტიტუციო სასამართლოს. საჭიროების შემთხვევაში წარმოადგინეთ არგუმენტაცია „საქართველოს საკონსტიტუციო სასამართლოს შესახებ“ საქართველოს ორგანული კანონის 313 მუხლის პირველი პუნქტით განსაზღვრული კონსტიტუციური სარჩელის ან კონსტიტუციურის წარდგინების არსებითად განსახილველად მიუღებლობის სხვა საფუძვლების არარსებობის შესახებ. [↑](#footnote-ref-5)
6. გთხოვთ, წარმოადგინოთ დასაბუთება სადავო ნორმის (ნორმების) საქართველოს კონსტიტუციის შესაბამის დებულებასთან მიმართებით არაკონსტიტუციურობის თაობაზე. თუ სადავო ნორმის (ნორმების) კონსტიტუციურობის შემოწმებას საქართველოს კონსტიტუციის რამდენიმე მუხლთან ითხოვთ, გთხოვთ, ცალ–ცალკე წარმოადგინოთ დასაბუთება. თუ სასარჩელო მოთხოვნის დასასაბუთებლად იშველიებთ ეროვნულ, საერთაშორისო ან/და სხვა ქვეყნის სასამართლო პრაქტიკას ან/და კანონმდებლობას, აგრეთვე სამეცნიერო ან/და ანალიტიკურ ნაშრომებს, გთხოვთ, გააკეთოთ მკაფიო მითითებები შესაბამის წყაროზე მაგ.: დასახელება, პარაგრაფი, მუხლი, გვერდი და ა.შ. [↑](#footnote-ref-6)
7. საქართველოს კონსტიტუცია და კანონმდებლობა მოსარჩელეს ანიჭებს საკონსტიტუციო სასამართლოსთვის სხვადასხვა ტიპის შუამდგომლობით მიმართვის შესაძლებლობას. წარმოდგენილ ველში შეგიძლიათ დააყენოთ შესაბამისი შუამდგომლობები. შუამდგომლობის წარმოდგენის შემთხვევაში, გთხოვთ, მიუთითოთ მისი საფუძვლიანობის დამადასტურებელი არგუმენტები, ფაქტობრივი გარემოებები და მტკიცებულებები. [↑](#footnote-ref-7)
8. გთხოვთ მიუთითოთ დანართის ნომერი, თანდართული დოკუმენტის დასახელება და მაიდენტიფიცირებელი მონაცემები (არსებობის შემთხვევაში). [↑](#footnote-ref-8)